open-index/open-wikipedia-markdown huggingface dataset:
אלכסיי גוטור

**אלכסיי יבגנייביץ' גוטור** (; 30 באוגוסט 1868 – 13 באוגוסט 1938) היה לוטננט גנרל בצבא האימפריה הרוסית אשר פיקד על החזית הדרום-מערבית במלחמת העולם הראשונה.

## ביוגרפיה
### תחילת דרכו
גוטור נולד ב-30 באוגוסט 1868, בעיר וורונז' באימפריה הרוסית. אביו, יבגני גוטור, היה גנרל בצבא האימפריה הרוסית. לאנטולי היו שני אחים בוגרים -שניהם שירתו כקצינים בצבא האימפריה הרוסית. אלכסנדר, הגיע לדרגת גנרל-מיור ואנטולי הגיע לדרגת קולונל. ב-1886 הלך אלכסיי בעקבות אחיו והתגייס לצבא. הוא סיים את בית הספר לצוערים במוסקבה, וב-1889 סיים את בית הספר לתותחנים והוצב כפודפורצ'יק ברגימנט התותחנים של המשמר הקיסרי. ב-1893 הוא הועלה לדרגת פורוצ'יק. ב-1895 הוא הועלה לדרגת קפיטן וסיים את לימודיו באקדמיה הצבאית של המטה הכללי. ב-1897 הוא הוצב בחיל החימוש, וב-1898 הועבר לרגימנט הגרנדירים ה-2 עד 1899. ב-1900 הוא הועלה לדרגת פודפולקובניק והועבר לתפקידי הוראה בבית הספר הצבאי במוסקבה. ב-1901 הוא מונה לקצין מטה בקורפוס ה-12, ובהמשך במטה המחוז הצבאי של אזור קייב. ב-1904 הוא הועלה לדרגת פולקובניק ומונה למפקד הבריגדה ה-9. הוא פיקד עליה במהלך מלחמת רוסיה-יפן ונפצע במהלך המלחמה. ב-1905 הוא הועבר לפקד על הרגימנט ה-112 של חיל רגלים. ב-1910 הוא הועלה לדרגת גנרל מיור והועבר לפקד על רגימנט במשמר הקיסרי. ב-1913 הוא מונה לראש מטה המחוז הצבאי של אזור קאזאן.

### מלחמת העולם הראשונה

עם פרוץ מלחמת העולם הראשונה באוגוסט 1914 על בסיס הכוחות של המחוז הצבאי קאזאן הוקמה הארמייה הרביעית ומטה המחוז הפך להיות מטה הארמייה. גוטור הפך להיות ראש מטה הארמייה והועלה לדרגת לוטננט גנרל. הארמייה הוכפפה לחזית הדרום-מערבית, ופלשה לגליציה, אשר הייתה תחת שליטת האימפריה האוסטרו-הונגרית. ב-1 באפריל 1915 הוא מונה למפקד הדיוויזיה ה-34, וב-2 במרץ 1916 הועבר לפקד על הקורפוס ה-6. בעקבות מהפכת פברואר הוא מונה למפקד הארמייה ה-11. ב-22 במאי 1917 הוא הועבר לפקד על החזית הדרום-מערבית. ב-10 ביולי של אותה שנה הוא פרש מהצבא.

באוגוסט 1918 הוא התגייס ל ולחם עמו במלחמת האזרחים ברוסיה. הוא מילא תפקידי מטה והדריך בקורסי הכשרה צבאיים. ב-23 באוגוסט 1920 הוא נעצר באומסק בחשד לפעילות אנטי-מהפכנית. ב-11 במרץ 1922 הוא שוחרר מהמעצר מחוסר ראיות. שמו טוהר רשמית ב-26 באפריל 2000 בידי התובע המחוזי של אומסק. מיד לאחר שחרורו חזר להרצות באקדמיות צבאיות. הוא  שוחרר מהשירות ב-1 במאי 1931. מת במוסקבה ב-13 באוגוסט 1938

## קישורים חיצוניים

* ביוגרפיה של אלכסיי גוטור 
## הערות שוליים

קטגוריה:גנרלים בצבא האימפריה הרוסית
קטגוריה:מעוטרי עיטור גיאורגי הקדוש
קטגוריה:מעוטרי עיטור ולדימיר הקדוש
קטגוריה:מפקדי ארמיות רוסיות
קטגוריה:אישים במלחמת רוסיה–יפן
קטגוריה:מפקדי ארמיות בצבא האימפריה הרוסית במלחמת העולם הראשונה
קטגוריה:בוגרי האקדמיה הצבאית של המטה הכללי
קטגוריה:ילידי 1868
קטגוריה:רוסים שנפטרו ב-1938
מצוק הול

**מצוק הול** (באנגלית: **Hall Cliff**) הוא מצוק אבן חול, במזרח האי אלכסנדר, שבאנטארקטיקה.

אורכו של המצוק 2 קילומטרים.

המצוק ממוקם לגדתו הדרומי של קרחון סאטורן, 2 קילומטרים ממערב לסיטדל בסטיון.

## היסטוריה
### מיפוי המצוק

המצוק מופה בהתבסס על תצלומי אוויר מסוג טרימטרוגון שצולמו על ידי משלחת החקר האנטארקטית רון, שנערכה בעונת המחקר (הקיץ האנטארקטי) 1947–1948, וכן בהתבסס על סקרים על הקרקע שנערכו על ידי סקר שטחי חסות איי פוקלנד בין השנים 1948–1950.

### מקור השם

שמו של המצוק ניתן לו על ידי הוועדה המייעצת לשמות אנטארקטיים של בריטניה.

השם ניתן בהתייחס לשמו של קרחון סאטורן (הקרוי על שם כוכב הלכת שבתאי - באנגלית "סאטורן") הסמוך.

המצוק נקרא על שמו של אסף הול, אסטרונום אמריקאי שחקר את כוכב הלכת וכן גילה לוויינים (שני הירחים - פובוס ודימוס - של כוכב הלכת מאדים.

## ראו גם

* מצוק ג'ורג'ן
* מצוקי טו סטפ
* מצוק ארס
* מצוקי קורנר
* מצוקי קנונבול
* מצוקי ברן
* מצוקי קליסטו

## לקריאה נוספת

• Nichols, Gary & Cantrill, David. (2002), **[https://www.researchgate.net/publication/236454951_Tectonic_and_climatic_controls_on_a_Mesozoic_forearc_basin_succession_Alexander_Island_Antarctica Tectonic and climatic controls on a Mesozoic forearc basin succession, Alexander Island, Antarctica]**, Geological Magazine. 139. 313-330. 10.1017/S0016756802006465

## קישורים חיצוניים
* מצוק הול באתר הסקר הגאולוגי של ארצות הברית
* מצוק הול באתר הגאזט האנטארקטי של ממשלת אוסטרליה
* מצוק הול באתר הגאזט האנטארקטי המשווה SCAR של ממשלת אוסטרליה

## הערות שוליים

הול
מוזיקה il

**מוזיקה il** הוא ערוץ טלוויזיה ישראלי בעל תוכן של מוזיקה ישראלית בלבד. הערוץ נגיש כחלק מחבילת הבסיס למנויי הטלוויזיה הרב-ערוצית בכלל הפלטפורמות.

## רקע
במהלך שנת 2020, כתוצאה מהתפרצות נגיף הקורונה בישראל, חלק מאומני ישראל ומוזיקאים בפרט נקלעו למשבר כלכלי. למעשה, כבר מתחילת חודש מרץ החלו הגבלות משמעותיות על התקהלויות וכתוצאה מכך בוטלו הופעות רבות כך שחודשים ארוכים מוזיקאים ואנשי במה אחרים נותרו ללא פרנסה. הדרך היחידה להכנסה בסיסית של מוזיקאים ממקצועם הוא באמצעות תמלוגים על השמעת יצירותיהם, אולם הופעת אמנים מבצעים (ובהם: שחקנים, זמרים, בדרנים, מדבבים ורקדנים) בערוץ אינה מגדילה את נתח התמלוגים של האמנים המבצעים אלא רק של אמנים יוצרים (ובהם: מלחינים, משוררים, מעבדים ומפיקי מוזיקה), על חשבון אמנים יוצרים מחו"ל.

כתוצאה מכך, חברו טלעד (הנמצאת בבעלות חברת NMC United המחזיקה בזכויות רבות של הפקה מוזיקלית) ואקו"ם (המחזיקה בזכויות המלחינים, המשוררים והמעבדים) כדי להקים ערוץ טלוויזיה שישדר תכנים ישראליים בחינם 24/7 בחבילות הטלוויזיה הרב ערוצית בישראל לצורך הגדלת נתח התמלוגים של אקו"ם וטלעד על חשבון יוצרים ומפיקים אחרים.

ב-19 בנובמבר 2020 הועבר הערוץ בשידורי yes לאפיק 96, עקב עליית ערוץ "האח הגדול LIVE".

ב-7 באוגוסט 2023 הערוץ עבר לאפיק 200 עקב עליית ערוץ "ילדותי" בשידורי yes.

## ראו גם
* ערוץ 24
* MTV ישראל

## קישורים חיצוניים
* פרסום רשמי של אקו"ם על העלאת הערוץ, באתר אקו"ם
* 
* 
* 
* 
* 

## הערות שוליים

קטגוריה:ערוצי טלוויזיה ישראליים
קטגוריה:ערוצי מוזיקה
קטגוריה:טלעד
קטגוריה:מגפת הקורונה בישראל
קטגוריה:מגפת הקורונה במוזיקה
קטגוריה:אקו"ם
ידע הבשרים

**ידע הבשרים** (באנגלית: **Carnal Knowledge**) הוא סרט קולנוע אמריקאי משנת 1971 בבימויו של מייק ניקולס עם ג'ק ניקולסון, ארט גרפונקל, אן-מרגרט וקנדיס ברגן בתפקידים הראשיים.

העלילה מתארת מערכת יחסים חברותיים עם עליות ומורדות, בין שני חברים מתקופת לימודיהם  בסוף שנות ה-40 עד תחילת שנות ה-70.

## תקציר העלילה
ג'ונתן (ג'ק ניקולסון) וסנדי (ארט גרפונקל) הם סטודנטים בקולג' אמהרסט  וגרים בחדר משותף. ג'ונתן הוא סטודנט למשפטים וסנדי הוא סטודנט לרפואה. הם שונים באופיים, ג'ונתן הוא דעתן ואגרסיבי וסנדי הוא עדין וביישן.

השיחות והוויכוחים ביניהם הן על יחסם לסקס ונשים. ג'ונתן מכנה את הנשים "מכסחות אשכים" ("ballbuster") שמטרתן להתחתן על מנת לדכא את יצר הסקס של הגברים.

הסרט מתחלק לשלושה חלקים: החלק הראשון הוא בתקופת הלימודים בקולג'. החלק השני הוא מספר שנים לאחר סיום הלימודים והחלק השלישי הוא כשהם כבר בגיל הביניים.

חלק ראשון - בעת מסיבה בקולג' מבחינים ג'ונתן וסנדי בבחורה העומדת לבדה. ג'ונתן שולח את סנדי לעברה ומתדרך אותו כיצד להתחיל בשיחה. הבחורה היא סטודנטית בשם סוזן (קנדיס ברגן). היא נענית לו בהסתייגות ומסרבת ליחסי מין. ג'ונתן מפעיל עליה את קסמיו עם סיפור של ילדות עשוקה והיא נענית לו. לבסוף היא נענית לקיים יחסים גם עם סנדי ומנתקת את יחסיה עם ג'ונתן.

חלק שני - סנדי כעת רופא, נשוי לסוזן עם שני ילדים ומספר לג'ונתן כי כעת הוא מאושר בחוג המשפחה שהקים. ג'ונתן לעומתו לא מצא עדיין אישה כלבבו. הוא מחפש אישה עם נתונים פיזיים של חזה גדול ובולט ומוצא את בובי (אן-מרגרט) הממלאת את כל רצונותיו המיניים. כעבור זמן מתערערים היחסים ביניהם. היא עזבה את עבודתה, נכנסה לדיכאון ולא עושה דבר בבית.. על רקע זה הם רבים כל הזמן.

גם היחסים בין סנדי לסוזן מתערערים והם מתגרשים. סנדי מוצא את סינדי (סינתיה אוניל). ג'ונתן מזמין אותם לדירתו ומציע לסנדי חילופי זוגות. סנדי מסכים אך מוצא את בובי מעולפת לאחר שנטלה תרופות במטרה להתאבד. סינדי עוזבת בכעס את הדירה.

חלק שלישי - ג'ונתן וסנדי גרושים בשנות ה-40 שלהם. סנדי מגיע אל ג'ונתן עם חברתו החדשה ג'ניפר (קרול קיין) בת ה-18. ג'ונתן מקרין להם שקופיות המציגות את כל הבחורות איתן שכב.

ג'ונתן כבר לא מתפקד מינית כראוי. הסרט מסתיים כשהוא הולך אל היצאנית לואיז (ריטה מורנו) ורק לאחר ריטואל של משפטים קבועים שהיא מדקלמת בשבח הגבריות שלו, הוא מקבל זקפה.

## צוות השחקנים

## פרסים
אן-מרגרט הייתה מועמדת לפרס אוסקר לשחקנית המשנה הטובה ביותר, היא זכתה בפרס גלובוס הזהב לשחקנית המשנה הטובה ביותר - סרט קולנוע.

ג'ק ניקולסון היה מועמד לפרס גלובוס הזהב לשחקן הטוב ביותר - סרט דרמה.

ארט גרפונקל היה מועמד לפרס גלובוס הזהב לשחקן המשנה הטוב ביותר - סרט קולנוע.

## קישורים חיצוניים

* קדימון לידע הבשרים, באתר יוטיוב
* ידע הבשרים, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1971
קטגוריה:סרטים אמריקאיים
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים ארוטיים
קטגוריה:סרטי פולחן
הליום-4

[ממוזער|250px|הליום-4 כ[נוזל-על]]
[ממוזער|250px|גרעין אטום הליום-4 וחלוקת ענני ה[אלקטרונים וסימטריה כדורית הדומה מאוד לענן האלקטרונים]]
ממוזער|250x250 פיקסלים|תרשים של שרשרת פרוטון-פרוטון
[ממוזער|250px|השוואה של [גרעין האטום של הליום-4 לאיזוטופים נפוצים נוספים. האנרגיה מחייבת של הליום-4 גדולה משמעותית מכל שאר האיזוטופים.]]
**הליום-4** או **<sup>4</sup>He** הוא האיזוטופ הנפוץ ביותר של הליום, המהווה 99.999863% מההליום ביקום. אטום של הליום-4 מכיל 2 פרוטונים, 2 נייטרונים ו-2 אלקטרונים. הליום-4, בניגוד להליום-3, הוא בוזון ולכן יכול לעבור עיבוי בוז-איינשטיין.

## יציבות גרעין ומעטפת אלקטרונים
### כחלקיק אלפא

חלקיק אלפא הוא יון של הליום-4. כאשר אטום רדיואקטיבי פולט חלקיק אלפא, המספר האטומי שלו (מספר הפרוטונים בו) קטן ב-2 ואילו מספר המסה שלו (מספר הנוקלאונים בו) קטן ב-4. לדוגמה, גרעין אורניום-238 הפולט חלקיק אלפא הופך לגרעין תוריום-234:
:
{}^{238}_{92}\hbox{U}\;\to\;{}^{234}_{90}\hbox{Th}\;+\;{}^4_2\hbox{He}

ניתן לתאר תהליך זה גם כך:
:
{}^{238}\hbox{U}\;\to\;^{234}\hbox{Th}\;+\;\alpha

ניתן לייצר חלקיקי הליום-4 במאיצי חלקיקים, כמו ציקלוטרון או סינכרוטרון.
### יציבות

הסיבה לפיה הליום-4 הוא יציב במיוחד היא שגם מספר הפרוטונים וגם מספר הנייטרונים בגרעינו הם 2 - שהוא מספר קסם. היות ש-2 הוא מספר הקסם הקטן והבסיסי ביותר, להליום-4 יש יציבות מיוחדת.

## תכונות

## יצירה בכוכבים

השמש וכוכבים אחרים מתיכים מימן והופכת אותו להליום-4, בתגובה המכונה "שרשרת פרוטון-פרוטון".

## ראו גם
* חלקיק אלפא
* הליום
* הליום-3
* נוזל על
* הליום נוזלי

## קישורים חיצוניים

* אתר בנושא הליום (באנגלית)

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:איזוטופים של הליום
קטגוריה:הליום
אדונל פויל

**אדונל דייוויד פויל** (באנגלית: **Adonal David Foyle**; נולד ב-9 במרץ 1975) הוא כדורסלן עבר וינסנטי–אמריקאי, אשר שיחק בליגת ה-NBA בין השנים 1997–2010. ממוצעיו הכוללים לאורך 12 עונותיו בליגה הם 4.1 נקודות, 4.7 ריבאונדים ו-1.6 חסימות למשחק.

## נעורים וקריירת מכללות
פויל נולד באי קנואן, אשר שייך למדינת סנט וינסנט והגרנדינים. בשנת 1990 עבר להתגורר בעיר המילטון שבניו יורק, בה שיחק כדורסל לראשונה בחייו, ובשנת 1994 החל ללמוד באוניברסיטת קולגייט אשר בהמילטון. בשתי עונותיו הראשונות בקבוצת הכדורסל של האוניברסיטה הוליך אותה לשתי העפלותיה הראשונות אי פעם לטורניר אליפות המכללות, עם ממוצעים כוללים של 18.5 נקודות, 12.5 ריבאונדים ו-5.3 חסימות למשחק. בעונת 1996/1997 הוביל את כל שחקני ליגת המכללות בממוצע חסימות למשחק (6.4), וניצב במקום השני בריבאונדים למשחק (13.1) ובמקום השלישי בנקודות למשחק (24.4). בעת עזיבתו את האוניברסיטה בשנת 1997 היה הריבאונדר המוביל בתולדות ליגת המכללות, עם 492 חסימות בסך הכול, על אף ששיחק ב-3 עונות בלבד.

## קריירת משחק מקצועית
בדראפט ה-NBA 1997 נבחר פויל בבחירה השמינית, על ידי גולדן סטייט ווריורס. בעונת  זכה למקום קבוע בחמישייה הפותחת של הווריורס, ובעונה העוקבת רשם שיאי קריירה של 5.9 נקודות, 7.0 ריבאונדים ו-2.7 חסימות בממוצע למשחק. ביולי 2004 חתם על הארכת חוזה בקבוצה ל-6 עונות נוספות, עבור כ-42 מיליון דולר. בעונת  סייע לקבוצה להעפיל לפלייאוף ה-NBA לראשונה מזה 13 שנים, כמחליפו מהספסל של אנדריס ביידרינש. בסיום אותה עונה שוחרר מהקבוצה, על אף שנותרו בחוזהו 3 עונות וכ-29 מיליון דולר.

באוגוסט 2007, לאחר 10 עונות רצופות עם הווריורס, חתם פויל על חוזה באורלנדו מג'יק.

בפברואר 2009 הועבר לממפיס גריזליס, כחלק מטרייד משולש במסגרתו קייל לאורי ובראיין קוק נשלחו ליוסטון רוקטס, בעוד רייפר אלסטון הועבר לאורלנדו. לאחר משחק אחד בלבד שוחרר פויל מהגריזליס וחזר לשחק עבור המג'יק. בפלייאוף 2010 העפילה אורלנדו בפעם השנייה בתולדותיה לגמר ה-NBA, בו הפסידה מול לוס אנג'לס לייקרס (1–4). בקיץ 2010 הודיע פויל על פרישה ממשחק, בשל פציעה קשה בברכו.

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:סנט וינסנט והגרנדינים: ספורט
קטגוריה:כדורסלני אוניברסיטת קולגייט
קטגוריה:בחירות דראפט של גולדן סטייט ווריורס
קטגוריה:כדורסלני גולדן סטייט ווריורס
קטגוריה:כדורסלני אורלנדו מג'יק
קטגוריה:כדורסלני ממפיס גריזליס
קטגוריה:אמריקאים שנולדו ב-1975
יחסי אוקראינה–איטליה

[ממוזער|ראש [ממשלת אוקראינה וולודימיר גרויסמן נפגש עם שר החוץ האיטלקי אנג'לינו אלפנו בקייב, 2018]]
**יחסי אוקראינה–איטליה** הם יחסי החוץ בין אוקראינה לאיטליה.

## סקירה כללית
איטליה הכירה בעצמאות אוקראינה ב-28 בדצמבר 1991, ויחסים דיפלומטיים בין המדינות כוננו ב-29 בינואר 1992. בשנת 1993 פתחה אוקראינה שגרירות ברומא. איטליה פתחה את שגרירות איטליה באוקראינה בקייב.

החל מאוגוסט 2013 המסגרת המשפטית של יחסי אוקראינה–איטליה כוללת 32 מסמכים המסדירים יחסים דו-צדדיים כמעט בכל התחומים. המסמך העיקרי הוא "חוזה הידידות ושיתוף הפעולה בין אוקראינה לרפובליקה האיטלקית".

## יחסים כלכליים
בשנת 2012, איטליה הייתה אחת מעשר שותפות הסחר המובילות באוקראינה. על פי נתוני שירות הסטטיסטיקה הממלכתית באוקראינה, בשנת 2011 יצוא הסחורות והשירותים לאיטליה הסתכם ב-3.2 מיליארד דולר (עלייה של 24% לעומת השנה הקודמת). אוקראינה ייצאה לאיטליה את מוצרי תעשיית המתכת, המתחם האגרו-תעשייתי, הנדסת מכונות ותעשייה כימית. אוקראינה ייבאה סחורות בשווי 2.1 מיליארד דולר (עלייה של 45% לעומת השנה הקודמת): הנדסת מכונות, סריגים, מוצרים מתכות. מחזור סחר החוץ של אוקראינה עם איטליה בשנת 2011 הסתכם ב-5.2 מיליארד דולר (היתרה החיובית עבור אוקראינה היא 1.1 מיליארד דולר).

איטליה דורגה במקום ה-12 מבין 123 מדינות המשקיעות מבחינת השקעה בכלכלה האוקראינית, לאחר שהשקיעה 975.7 מיליון דולר החל מה-1 באוקטובר 2012 (כלומר 1.9% מכלל ההשקעות).

פיתוח היחסים הכלכליים בין המדינות מנוהל על ידי ארגוני סחר בינלאומיים, כמו לשכת המסחר האיטלקית באוקראינה. מטרת הארגון היא לתמוך בתהליך הבינלאומי של מפעלים אוקראינים ואיטלקיים.

## נציגויות דיפלומטיות
* אוקראינה מחזיקה באיטליה שגרירות ברומא ו-8 קונסוליות בקליארי, קטאניה, פירנצה, מילאנו, נאפולי, פדובה, טרוויזו וטורינו.
* איטליה מחזיקה באוקראינה שגרירות בקייב.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ברווז אוקלנד

**ברווז אוקלנד** (שם מדעי: *Anas aucklandica*) הוא מין עוף בסוג ברווז, המין אנדמי לאיי אוקלנד שליד ניו זילנד. בעבר היה נפוץ בכל האיים אולם היום הוא נפוץ רב באיים שאין בהם טורפים האיים אנדרבי, אדמס, ודיסאפוינטמט.

## מאפיינים
מין זה נפוץ רק באיי אוקלנד. הוא דומה לברווז קמבל (Anas nesiotis) המצוי גם בניו זילנד ושניהם עופות חסרי יכולת תעופה. בית הגידול שלו הוא חוף הים ואגמים.

זהו אחד המינים היחידים במשפחת הברווזיים שהוא מין טורף. רוב תזונתו מורכב מחרקים, שטצדאים וחסרי חוליות קטנים אחרים. בעקבות חוסר יכולת התעופה שלו והגעת טורפים לאיי אוקלנד, המין נמצא בסכנת הכחדה.

## קישורים חיצוניים

## הערות שוליים

קטגוריה:טקסונים שתוארו בידי ג'ורג' רוברט גריי
קטגוריה:ברווזים מצויים
קטגוריה:ניו זילנד: עופות אנדמיים
קטגוריה:בעלי חיים שתוארו ב-1844
קטגוריה:פאונת מים מתוקים בניו זילנד
Analogue Pocket

ה-**Analogue Pocket** היא קונסולת משחקים ידנית מבית היוצר של אנלוג אשר מריצה גם משחקים מקונסולות קודמות של החברה ומשחקים מקונסולות של חברות אחרות. המוצר שוחרר בדצמבר 2021.

הקונסולה נוצרה כמחווה למשחקים ניידים. בנוסף, לפי אתר הקונסולה, ניתן לייצר איתה מנגינות שונות ולחבר אותה למחשב. ניתן להכניס אותה למצב "שינה" ולהפעילה מחדש בנקודה בה המשחק נעצר. לקונסולה  קיימים שני צבעים, שחור ולבן.

## קישורים חיצוניים

* 

## הערות שוליים

קטגוריה:מכשירים שהושקו ב-2021
קטגוריה:קונסולות משחקים
יחסי אוקראינה–מולדובה

**יחסי אוקראינה–מולדובה** הם יחסי החוץ בין אוקראינה למולדובה. אוקראינה פתחה שגרירות בקישינב וקונסוליה בבלץ בשנת 2005. הגבול בין מולדובה לאוקראינה הוא 985 ק"מ. האוקראינים הם הקבוצה האתנית השנייה בגודלה במולדובה לאחר מולדובים אתניים. שתי המדינות היו רפובליקות לשעבר של ברית המועצות.

## היסטוריה
### ימי הביניים
היחסים בין נסיכות מולדובה להטמאנות הקוזאקית  התפתחו בהקשר של המצב הפוליטי במזרח אירופה: האיחוד הפולני-ליטאי, נסיכות מוסקבה, האימפריה העות'מאנית והוואסלים שלה - ח'אנות קרים, ולאכיה וטרנסילבניה. מכיוון שהנסיך המולדובני גאורגה דוקס  שלט ב"אוקראינה הטורקית", תפסו יחסי זפורוז'יה–מולדביה את אחד המקומות החשובים ביותר במדיניות החוץ ובמדיניות הפנים של הנסיכות המולדבית.

### יחסים מודרניים
אוקראינה, שלב אחר שלב אחרי 2005, ויתרה למולדובה על מספר הרשאות כלכליות חשובות. קייב קיבלה משלוח גז למולדובה על חשבון נתח אוקראינה בתחילת 2006 ומסירת חשמל בתעריפים נמוכים. אוקראינה גם קיבלה את הנהגת ועדת הפיקוח של האיחוד האירופי בגבול אוקראינה–מולדובה, כמו גם יישום נוהל המכס המאוחד לחלק הטרנסניסטרי בגבול מולדובה. אוקראינה פתחה את שוק האלכוהול שלה לייצור מולדובני כאשר רוסיה הטילה עליו איסור.

עם זאת, אזורים מסוימים נותרים עם בעיות לא פתורות. מאז 2006 הרשויות במולדובה לא העבירו לאארוסוויט את האישור להפעלת טיסות יומיות לקישינב. תעבורת הרכבות נותרה נושא חשוב, מאחר שאוקראינה מקימה קו רכבת חדש העוקף את האזור הטרנסניסטרי הבעייתי, עם פקקי התחבורה התכופים שלו. מולדובה טרם העבירה לאוקראינה את קטע הכבישים אודסה–רני, כמו גם רכוש גובל באזור פלנקה.

פלנקה הוא אזור ביצתי שיכול להפוך למובלעת של מולדובה המוקפת על ידי אוקראינה. במסגרת חוזה משנת 2001 בין שתי המדינות, מולדובה אמורה להעביר לאוקראינה לא רק את כביש האספלט (כפי שכבר נעשה), אלא גם את הנחלה האמיתית שמתחת ל-7.7 קילומטרים של כביש (המהווה חלק מ-300 הקילומטרים בין אודסה לרני), ולהבהרת ריבונותה על אותה ארץ, שתחת אותה אמנה תועבר לאוקראינה.

המצב נותר בלתי פתור עם גוש אחד של תחנת הכוח קוצ'ורגן, שנחשב כיום לשטח של מולדובה או לפחות כשטח שנוי במחלוקת עם אוקראינה. הקמת מסוף הנפט בנמל ג'יורג'יולשט מעורערת על ידי אוקראינה בגלל היותה איום האקולוגי לאזור הדנובי באוקראינה. אוקראינה העבירה 400 מ' מהגדה האוקראינית של הדנובה למולדובה בשנת 1997, על מנת לאפשר את הקמת הטרמינל.

ממוזער|נשיאת מולדובה מאיה סנדו נפגשת עם נשיא אוקראינה וולודימיר זלנסקי בעת ביקורה באוקראינה, ינואר 2021
היחסים בין מולדובה לאוקראינה הידרדרו בשנות נשיאותו איגור דודון בגלל מדיניותו הפרו-רוסית. בדצמבר 2020 דודון הוחלף על ידי מאיה סנדו הפרו-אירופית אשר הגיעה לביקור באוקראינה פחות מחודש לאחר שנבחרה ובו דנה עם מקבילה האוקראיני וולודימיר זלנסקי על שיקום היחסים.

## ביקורים רשמיים
[ממוזער|[ראש ממשלת אוקראינה וולודימיר גרויסמן עם מקבילו המולדובני פאבל פיליפ, 2018]]
* ביולי 2013 ביקר נשיא מולדובה, ניקולאיה טימופטי, את נשיא אוקראינה, ויקטור ינוקוביץ', בקייב.
* בנובמבר 2014 ביקר נשיא אוקראינה, פטרו פורושנקו, בקישינב ובבלץ.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
כפפת הזהב בפרמייר ליג

[ממוזער|[פטר צ'ך, שיאן הזכיות (4)]]
[ממוזער|[ג'ו הארט, שיאן הזכיות (4)]]
**כפפת הזהב בפרמייר ליג** (באנגלית: **Premier League Golden Glove**) הוא פרס המוענק מדי שנה לשוער ששומר על רשת נקייה במספר המשחקים הגדול ביותר בפרמייר ליג במשך העונה ללא תלות ברצף. הפרס כונה "כפפת הזהב של ברקליס", שנתנו חסות למפעל, מאז היווסד הפרס בעונת 2004/2005 ועד לעונת 2015/2016. מעונת 2017/2018 ועד עונת 2019/2020 הוא כונה **כפפת הזהב של קדברי**.

בשנת 2005 הוענק הפרס לראשונה לפטר צ'ך מצ'לסי. באותה העונה שמר הצ'כי במשך 24 משחקים של העונה את הרשת שלו נקייה, שיא שלא נשבר עד היום (2021). מאז 2005 צ'ך וג'ו הארט זכו בפרס הכי הרבה פעמים, 4 כל אחד, כאשר צ'ך הוא היחיד שזכה בפרס בשתי קבוצות שונות, צ'לסי וארסנל. פפה ריינה היה השוער הראשון שהשיג שלוש זכיות רצופות בפרס בשלוש עונות רצופות בין 2005 ל-2008. ג'ו הארט חזר בהמשך על ההישג במנצ'סטר סיטי וזכה בפרס בין השנים 2010 ל-2013.

במהלך עונת 2008/2009, אדווין ואן דר סאר שבר שיא אחר השייך לצ'ך - שיא רצף המשחקים ללא ספיגה (שהיה עשרה משחקים) כשהגיע לארבעה עשר משחקים רצופים ללא ספיגה. ואן דר סאר לא ספג שער במשך 1,311 דקות. תוך כדי כך הוא שבר את שיא הפרמייר ליג שהיה גם של צ'ך (1,025 דקות), שיא הליגה האנגלית של סטיב דד (1,103 דקות) וגם את שיא כל הזמנים בבריטניה (1,155 דקות) במשך הדקות ללא ספיגה ברציפות.

## רשימת הזוכים

## מספר זכיות לפי מדינה

## מספר זכיות לפי מועדון

## קישורים חיצוניים
* 

## הערות שוליים

קטגוריה:פרסי כדורגל
קטגוריה:פרמייר ליג
מיסטצינה גדולה

**מיסטצינה גדולה** (שם מדעי: *Mystacina robusta*) הוא מין של עטלף חרקים ממשפחת המיסטציניים, החי רק בדרום ניו זילנד והוא קרובו לסוג של המין מיסטצינה קטנה, מעט גדול ממנו. עטלף זה כמעט ונכחד בטבע ויש המעריכים כי נכחד כליל, כאשר התצפית האחרונה שלו תוארה ב-1965.

עטלף זה הוא אחד משני העטלפים האנדמיים לניו זילנד והוא נפוץ הן על הקרקע והן באוויר. אורכו הממוצע 90 מילימטרים ומוטת כנפיו מגיעה ל-300 מילימטרים. הוא קטן מאוד ובעל אוזניים מחודדות המחזירות איכון הד שהוא פולט כדי לאתר חרקים. גופו חום והכנפיים שלו כהות.

העטלף חי בחללי עצים בקבוצות קטנות ובלילה יוצא לפעילות ומחפש על הקרקע ובאוויר כמה מטרים מעליה חרקים כמו זבובים, עשים, חיפושיות וחגבי ווטה גדולים. בנוסף הוא אוכל צוף מפרחים וכן פירות ואבקנים.

## שימור
העטלף מצוי בסכנת הכחדה חמורה בטבע ויש המעריכים כי נכחד כליל, כאשר התצפית האחרונה שלו תוארה ב-1965. אוכלוסייתו הצטמצמה עם הגעת האירופאים לניו זילנד, והוא נכחד ממרבית ניו זילנד למעט באי סטיוארט, אולם הפצת חולדות פולינזיות וחולדות שחורות לאי הקטן הובילה את אוכלוסייתו לצד אוכלוסיית עופות מקומיים (כמו הגדרון ניו זילנד *Xenicus longipes* ומין של אוכפית) לסף הכחדה.

## קישורים חיצוניים

## הערות שוליים

קטגוריה:מיסטציניים
קרוב עם צופית גרנט

**קרוב עם צופית גרנט** היא תוכנית ראיונות ישראלית בהגשת צופית גרנט, ששודרה בין ה-26 באפריל 2020 עד ה-1 במאי 2021 בערוץ 13.

## רקע
תוכנית ראיונות עם צופית גרנט בה היא יושבת לשיחה אישית אינטימית עם דמויות בולטות בתרבות הישראלית.

## סקירת הסדרה

## פרקים

## קישורים חיצוניים
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות ראיונות ישראליות
קטגוריה:תוכניות טלוויזיה ישראליות שעלו לשידור בשנת 2020
קטגוריה:רשת: תוכניות וסדרות
קטגוריה:צופית גרנט
ג'ייקו

**חסוס מנואל נייבס קורטס** (בספרדית: **Jesús Manuel Nieves Cortez**; נולד ב-9 באפריל 1993), ידוע בשם הבמה **ג'ייקו** (**Jhayco**), ולשעבר **ג'יי קורטס** (**Jhay Cortez**), הוא זמר, פזמונאי ומפיק מוזיקלי פוארטו ריקני.

## ביוגרפיה
קורטס נולד בריו פיידראס שבפוארטו ריקו. לאחר מכן, עבר להתגורר בקמדן שבניו ג'רזי, ובעקבות כך ילדותו הייתה דו-לשונית.

## קריירה מוזיקלית
קורטס החל לכתוב מוזיקה בגיל 11, ופרץ לתעשיית המוזיקה בגיל 22. קורטס ידוע בכתיבת להיטי רגאטון רבים, בהם "Criminal", "I Like It" ו-"I Can't Get Enough", בין היתר. לאחר מכן, החל לעסוק גם בזמרה, ובשנת 2018 הוציא את המיני-אלבום הראשון שלו, *Eyez On Me*, תחת חסותה של חברת יוניברסל מיוזיק גרופ.

בשנת 2019 הוציא את אלבום הבכורה שלו, *Famouz*, שזכה להצלחה נטויה, תוך שהגיע למקום ה-164 במצעד הבילבורד 200. האלבום כולל את הסינגל "No Me Conoce", לו הופק רמיקס בשיתוף הזמרים ג'יי באלווין ובאד באני, שזכה להצלחה רבה תוך שהגיע למקום ה-4 במצעד השירים הלטיני של הבילבורד, ואף נכלל באלבום.

בשנת 2020, השתתף בשיר "La Luz (Fin)" של הזמרת-יוצרת הקולומביאנית-אמריקאית קאלי אוצ'יס, אשר נכלל באלבומה, **. בהמשך השנה, הוציא יחד עם באד באני את השיר "Dakiti", שנכלל באלבומו, *[[El Último Tour Del Mundo]]* והגיע למקום הראשון במצעד הבילבורד גלובל 200.

## חיים אישיים
קורטס היה במערכת יחסים עם כוכבת הסרטים למבוגרים מיא ח'ליפה.

## מחלוקות
בשנת 2020, קורטס ניהל ריב עם הזמר בראיינט מאיירס ב-טוויטר. השניים הוציאו דיס טראקים אחד על השני.

## דיסקוגרפיה
### אלבומי אולפן
* 2019: *Famouz*
* 2020: *Famouz Reloaded*
* 2021: *Timelezz*
* 2024: Le Clique: Vida Rockstar (X)

### מיני-אלבומים
* 2018: *Eyez On Me*

## קישורים חיצוניים
* 

## הערות שוליים

קטגוריה:זמרים פוארטו ריקנים
קטגוריה:ראפרים פוארטו ריקנים
קטגוריה:פזמונאים
קטגוריה:מפיקים מוזיקליים
קטגוריה:פוארטו ריקנים שנולדו ב-1993
In a Dream

**In a Dream** (בעברית: **בחלום**) הוא מיני-אלבום האולפן החמישי של הזמר-יוצר האוסטרלי טרוי סיון. האלבום יצא לאור ב-21 באוגוסט 2020, על ידי חברות התקליטים EMI אוסטרליה, קפיטול רקורדס ויוניברסל מיוזיק אוסטרליה.

## רקע והפקה
סיוון תיאר את "הקונספט מיני-אלבום" כ"סיפור שעדיין מתגלה. אוסף השירים הקטן הזה בוחן תקופת רכבת הרים רגשית בחיי כשהרגשות והמחשבות היו טריים ביותר למזעזע. לבחון מחדש את השירים והרגעים האלה זה קשה, אבל אני גאה במוזיקה הזו ונרגש להפיץ אותה בעולם."

## סינגלים
* "Take Yourself Home" - יצא לאור ב-1 באפריל 2020, כסינגל הראשון והפותח מהאלבום. השיר הגיע למקום התשיעי במצעד השירים של ניו זילנד.
* "Easy" - יצא לאור ב-15 ביולי 2020, כסינגל השני מן האלבום.
* "" - יצא לאור ב-5 באוגוסט 2020, כסינגל השלישי מן האלבום.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי טרוי סיון
קטגוריה:מיני-אלבומים באנגלית
קטגוריה:מיני-אלבומי חברת קפיטול רקורדס
יוסף לייפר (פיטסבורג)

רבי **יוסף לייפר** (אייר ה'תרנ"א – ט"ו באדר ה'תשכ"ו; ) היה האדמו"ר הראשון מפיטסבורג. מכונה ה**צדקת יוסף** על שם ספרו.

## ביוגרפיה
נולד לרבי ישכר בער מסאטמר בן רבי מרדכי מנדבורנה ולדבורה בת רבי יהושע השיל אייכנשטיין מחודרוב. נקרא על שם סבו רבי יוסף בלוך (מחבר הספר 'גנזי יוסף'). התייתם מאביו בגיל 15, ובגיל 17 נסע ללמוד בישיבתו של רבי יהודה גרינוואלד (בעל 'שבט מיהודה') ונסמך על ידו. כמו כן, נסמך לרבנות גם בידי רבי אברהם צבי ברגמן רבה של קהילת יהודי יאסין ורבי שאול בראך גאב"ד קאשוי.
נשא לאשה את בת־דודו שרה טאבא (בת רבי אברהם אבא ווילף, חתן רבי יהושע העשיל אייכנשטיין, שהיה גם חותן אביו רבי ישכר בער מסאטמר). לאחר נישואיו התגורר בקראלי למשך שבע שנים, ובשנת תרפ"ד עבר לפיטסבורג עקב קשיים כלכליים. בשנת תרפ"ז פתח בפיטסבורג ישיבה שפעלה עד לשנת תר"ץ.

שלח שלשה מבניו ללמוד בישיבות אירופה, שניים מהם נספו בשואה.

מקיץ ה'תשכ"ה החלה בריאותו להידרדר והוא אושפז בבית חולים בדנוור, סמוך לבית בתו לאה טברסקי. בפורים ה'תשכ"ו חלה החמרה במצבו, ובשושן פורים נפטר.
ארונו הובא ארצה בי"ח באדר לקבורה בחלקת הרבנים בהר המנוחות.

דברי תורתו נדפסו בספר 'צדקת יוסף'.

## צאצאיו
* בנו רבי אברהם אבא לייפר, ממשיכו באדמו"רות פיטסבורג
* בנו רבי ישכר בער, חתן רבי אהרן משה לייפר, נרצח בשואה
* בנו מרדכי, נרצח בשואה
* בנו יצחק אייזיק, נפטר בילדותו
* בתו לאה הינדא הייתה נשואה לרבי שלמה טברסקי מהורנסטייפל, ובזיווג שני נישאה לרבי מאיר רוזנבוים
* בתו חיה אשת רבי אברהם טברסקי

## לקריאה נוספת
* מכון יד איתמר, **עדות ביהוסף**, אשדוד, תשס"ח.

קטגוריה:מהגרים לארצות הברית
יוסף לייפר
קטגוריה:אדמו"רים אמריקאים
קטגוריה:יהודים הקבורים בהר המנוחות
קטגוריה:יהדות פיטסבורג
קטגוריה:אישים שהועלו לקבורה בארץ ישראל
יוסף
קטגוריה:אמריקאים שנולדו ב-1891
קטגוריה:אמריקאים שנפטרו ב-1966
עבד א-רחמאן פאוזי

**עבד א-רחמאן פאוזי** (בערבית: **عبد الرحمن فوزي**; 11 באוגוסט 1909 – 16 באוקטובר 1988) היה כדורגלן ומאמן מצרי, ששיחק בעמדת הכנף בקישור.

## ביוגרפיה

פאוזי נולד ב-11 באוגוסט 1909 בפורט סעיד שבמצרים. במהלך הקריירה שיחק בקבוצות אל מאסריי וא-זמאלכ. לאחר פרישה היה למאמן נבחרת ערב הסעודית.

במדי הנבחרת המצרית שיחק במונדיאל 1934 כשהוא עזר להם לעלות לטורניר לאחר שלקח חלק בניצחון 1–4 על ישראל במגרש תמרים שבתל אביב בשלב המוקדמות. בטורניר עצמו כבש צמד כולל שער שנפסל נגד הונגריה בשלב שמינית הגמר, שלא עזר ונבחרתו הפסידה בסיום המשחק 4–2. בתגובה לפסילת השער של פאוזי התלונן שוער נבחרתו באותו זמן, מוסטפא מנסור, כשאמר: "כשהמשחק היה בתוצאה 2–2 חבר נבחרתי פאוזי לקח את הכדור ממרכז המגרש ועבר את כל השחקנים ההונגרים בשביל לכבוש את השער השלישי והיתרון, אך השופט פסל את השער בטענת נבדל!". עם שערים אילו היה לכדורגלן האפריקאי הראשון לכבוש בגביע העולם.

## קישורים חיצוניים

קטגוריה:כדורגלנים מצרים
קטגוריה:קשרי כדורגל מצרים
קטגוריה:כדורגלני א-זמאלכ
קטגוריה:כדורגלני נבחרת מצרים
קטגוריה:מאמני א-זמאלכ
קטגוריה:פורט סעיד: כדורגלנים
קטגוריה:כדורגלני מונדיאל 1934
קטגוריה:מאמני נבחרת ערב הסעודית בכדורגל
קטגוריה:מאמני כדורגל מצרים
קטגוריה:מצרים שנולדו ב-1909
קטגוריה:מצרים שנפטרו ב-1988
יואל הלפרן

הרב **יואל הלפרן** (ה'תרס"ד – כ"ח באלול ה'תשמ"ג) היה הרב של יאסלא עד השואה, ואחר השואה רב בברגן-בלזן ובאזור הכיבוש הבריטי בגרמניה.

## ביוגרפיה
יואל הלפרן נולד בקרקוב בשנת תרס"ד. אביו הרב מתתיהו חיים היה הרב של העיר דובצ'יצה, משושלת ברז'אן. היה תלמיד של הרב שמואל אנגל וגם קיבל ממנו סמיכה. נישא לדינה הבת של הרב אלימלך רובין רבה של יאסלא משושלת רופשיץ. אחר החתונה שימש כרב של העיר יאסלא, והקים שם ישיבה ובית יעקב.

בתחילת השואה נמלט לרוסיה. אשתו ושני ילדיו לא הצליחו לברוח איתו ונרצחו בשואה. ברוסיה נכלא. כששוחרר מהכלא עבר להתגורר בבוכרה ושם עזר לפליטי מלחמה.

בתום מלחמת העולם השנייה עבר לברגן-בלזן וכיהן שם כרב בברגן-בלזן ובאזור הכיבוש הבריטי בגרמניה. בברגן-בלזן הוא היה "מסדר קידושין" בבערך 1,800 חתונות, והיה המוהל לבערך 1,500 בנים. ויחד עם הרבנים האחרים בברגן-בלזן התיר לעגונות רבות להינשא מחדש. הקים והיה המנהיג של "ועד הרבנים של האזור הבריטי". בוועד היו כמה רבנים בולטים רבים מהאזור, ובהם, הרב חיים פנחס לובינסקי (הנובר), הרב שלמה זאב צווייגענהאפט (הנובר), הרב ישראל אריה זלמנוביץ (ברגן-בלזן), והרב ישראל משה אולבסקי (ברגן-בלזן, צלה).

עבר לארצות הברית בשנת 1949 כאשר הכיבוש הבריטי של גרמניה הסתיים. הוא התיישב בשכונה "בראונזוויל" בברוקלין ושימש שם כרב. מאוחר יותר הוא עבר לבורו פארק, שם היה רב וראש "מרכז חינוך התורה".

הרב הלפרן נפטר בכ"ח באלול ה'תשמ"ג ונטמן בהר הזיתים.

## קישורים חיצוניים
* הרב יואל הלפרן בפורום אוצר החכמה
* הערך על הרב יואל היילפרין בספר אנשי שם באתר היברובוקס
* אודות משפחתו של רבי יואל הלפרן בפורום אידישע וועלט
* מסמכים ותמונות מרבי יואל הלפרן בפורופ אידישע וועלט
* ביוגרפיה של רבי יואל הלפרין בהקדמת הספר אמרי יהודה באתר אוצר החכמה

## הערות שוליים

קטגוריה:יהודים שהיגרו מרוסיה לארצות הברית
קטגוריה:רבנים חסידים
קטגוריה:רבנים גליציאנים
קטגוריה:רבנים חרדים אמריקאים
קטגוריה:יהודים הקבורים בהר הזיתים
קטגוריה:ניצולי השואה באירופה לאחר השואה
קטגוריה:אמריקאים שנולדו ב-1904
קטגוריה:אמריקאים שנפטרו ב-1983
הקבינט של ארצות הברית בממשל ג'ימי קרטר

300px|ממוזער|שמאל|טקס ההשבעה של הקבינט, 1977
**הקבינט של ארצות הברית בממשל ג'ימי קרטר** כיהן במשך תקופת כהונה נשיאותית אחת, ממועד השבעת הנשיא קרטר ב-20 בינואר 1977 ועד לסיום כהונתו ב-20 בינואר 1981.

## הרכב הקבינט
הנשיא קרטר צירף לקבינט ארבעה אישים שלא כיהנו בו בתקופת קודמו פורד:
* מזכירי מחלקת האנרגיה ומחלקת החינוך, אשר הוקמו במהלך כהונתו
* היועץ לביטחון לאומי
* יושב ראש מועצת היועצים הכלכליים

בסך הכל כלל הקבינט 22 בעלי תפקידים (20 בתחילת הכהונה, 21 מ-1977 ועד 1979). כיהנו בו 30 גברים ושלוש נשים. שמונה מהם כיהנו בו במשך כל תקופת נשיאותו של קרטר.

חברת הקבינט פטרישה רוברטס האריס הייתה האישה האפרו-אמריקאית הראשונה לכהן בקבינט של ארצות הברית.

## הקבינט
### מזכירי מחלקות הממשל
* מזכיר המדינה: סיירוס ואנס (1977–1980), אדמונד מאסקי (1980–1981)
* מזכיר האוצר: ו. מייקל בלומנטל (1977–1979), ג. ויליאם מילר (1979–1981)
* מזכיר ההגנה: הרולד בראון (1977–1981)
* התובע הכללי: גריפין בל (1977–1979), בנג'מין סיווילטי (1979–1981)
* מזכיר הפנים: ססיל אנדרוס (1977–1981)
* מזכיר החקלאות: רוברט ברגלנד (1977–1981)
* מזכיר המסחר: חואניטה קרפס (1977–1980), פיליפ קלוצניק (1980–1981)
* מזכיר העבודה: ריי מרשל (1977–1981)
* מזכיר הבריאות ושירותי האנוש: ג'וזף קליפאנו (1977–1979), פטרישה רוברטס האריס (1979–1981)
* מזכיר השיכון והפיתוח העירוני: פטרישה רוברטס האריס (1977–1979), מון לנדריאו (1979–1981)
* מזכיר התחבורה: ברוק אדמס (1977–1979), ניל גולדשמידט (1979–1981)
* מזכיר האנרגיה: ג'יימס שלזינג'ר (1977–1979), צ'ארלס דאנקן (1979–1981)
* מזכירת החינוך: שירלי הפסטדלר (1979–1981)

### בעלי תפקידים ברמת הקבינט
* סגן הנשיא: וולטר מונדייל (1977–1981)
* ראש מטה הבית הלבן: לא מאויש (1977–1979), המילטון ג'ורדן (1979–1980), ג'ק ווטסון (1980–1981)
* מנהל משרד הניהול והתקציב: תומאס לאנס (1977–1977), ג'יימס מקינטייר (1978–1981)
* מנהל הסוכנות להגנת הסביבה: דאגלס קוסטל (1977–1981)
* מנהל סוכנות הביון המרכזית: סטנספילד טרנר (1977–1981)
* שגריר ארצות הברית באומות המאוחדות: אנדרו יאנג (1977–1979), דונלד מקהנרי (1979–1981)
* נציב הסחר: רוברט שטראוס (1977–1979), רובין אסקיו (1979–1981)
* היועץ לביטחון לאומי: זביגנייב בז'ז'ינסקי (1977–1981)
* יושב ראש מועצת היועצים הכלכליים: צ'ארלס שולץ (1977–1981)

## קישורים חיצוניים

* 

## הערות שוליים

*
קרטר
SRS

**SRS** או **מפרט דרישות תוכנה** (ראשי תיבות של: **S**oftware **R**equirements **S**pecification) הוא תיאור מפורט מערכת תוכנה העתידה להיות מפותחת (להבדיל מאפיונה הכללי). SRS מודל במקור על בסיס מפרט דרישות עסקי (CONOPS, כונה גם StRS). מסמך SRS מפרט דרישות פונקציונליות ודרישות לא-פונקציונליות, ועשוי לכלול סט של תרחישי שימוש המתארים אינטראקציות עם משתמשים שהתכנה חייבת לספק למשתמש עבור אינטראקציה שלמה.

מפרט דרישות תוכנה, קובע את הסכם הבסיס בין לקוחות, לקבלנים או ספקים על כיצד מוצר התכנה צריך לתפקד.

SRS הוא מפרט יסודית וקפדני, המבצע הערכה מקיפה של הדרישות לפני שלבים מתקדמים יותר של תיכון מפורט, במטרה להפחית שינויים מאוחרים יותר בעיצוב ככל שניתן. אחת המטרות המרכזיות של SRS היא לספק בסיס מציאותי להערכת עלויות המוצר, הסיכונים, ולוחות הזמנים הצפויים. עם שימוש נכון, מפרט דרישות תוכנה יכול למנוע כישלון פרויקט תוכנה.

מפרט דרישות תוכנה מגדיר דרישות הכרחיות ומספיקות לפיתוח הפרויקט. כדי להתבסס על הדרישות, המפתח צריכה להיות הבנה ברורה ויסודית של המוצר המיועד לפיתוח. זו מושגת באמצעות תקשורת מתמשכת ומפורט עם צוות הפרויקט והלקוח לאורך כל תהליך פיתוח תוכנה.

מסמך SRS עשוי להיות אחד מהתוצרים הנדרשים בחוזה התקשרות, או שיכיל צורות אחרות של תוכן מחויב חוזית.

בדרך כלל SRS נכתב על ידי כתב טכני, ארכיטקט מערכות, או מהנדס תוכנה.

## מבנה
דוגמה למבנה של SRS הוא כדלקמן (ראשי פרקים באנגלית):

# Purpose
## Definitions
## Background
## System overview
## References
# Overall description
## Product perspective
### System Interfaces
### User interfaces
### Hardware interfaces
### Software interfaces
### Communication Interfaces
### Memory constraints
## Design constraints
### Operations
### Site adaptation requirements
## Product functions
## User characteristics
## Constraints, assumptions and dependencies
# Specific requirements
## External interface requirements
## Functional requirements
## Performance requirements
## Logical database requirement
## Software system attributes
### Reliability
### Availability
### Security
### Maintainability
### Portability
## Functional requirements
### Functional partitioning
### Functional description
### Control description
## Environment characteristics
### Hardware
### Peripherals
### Users
## Other


## ראו גם
* SDD
* גוף הידע של הנדסת תוכנה

## לקריאה נוספת
* 
* 
* 
* ("This standard replaces IEEE 830-1998, IEEE 1233-1998, IEEE 1362-1998 - http://standards.ieee.org/findstds/standard/29148-2011.html")
* 
* 
* 
* 

## קישורים חיצוניים

## הערות שוליים

קטגוריה:תקני IEEE
קטגוריה:הנדסת תוכנה
דיארמט

**דיארמט** (בהונגרית: **Gyarmat**) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם בדיארמט מספר התושבים נמצא בירידה. כך, בשנת 1990 חיו בכפר 1,391 תושבים, ובשנת 2019 רק 1,301 תושבים.

## יהודי דיארמט
בדיארמט חיו יהודים בתקופות זמן שונות ובמקום קיים בית קברות יהודי.

## קישורים חיצוניים

*  

## הערות שוליים

קטגוריה:הונגריה: כפרים
פיוטר בלוייב

**פיוטר סמיונוייביץ' בלוייב** (; 21 ביוני 1857 – 1923) היה גנרל בצבא האימפריה הרוסית אשר פיקד על כוחות גדולים במלחמת העולם הראשונה.

## ביוגרפיה
### תחילת דרכו
בלוייב נולד ב-21 ביוני 1857. הוא למד באקדמיה הצבאית ולדימיר בקייב, ולאחר מכין בבית הספר הצבאי פבלובסק . הוא סיים את לימודיו ב-1876 הצטרף לחיל התותחנים של צבא האימפריה הרוסית והוצב במבצר באלכסנדרופול. בין 1877–1878 הוא השתתף במלחמה העות'מאנית-רוסית. הוא למד באקדמיית המטה הכללי ניקולליב וסיים אותה ב-1882, ולאחר מכן הוצב כקצין למטלות מיוחדות במחוז הצבאי הטרנס-כספי. ב-1883 הועבר למטה הקורפוס ה-4. ב-1885 החל ללמד בבית הספר לצוערים בנובוצ'רקסק. ב-1889 הוא הוצב במטה ארמיית הדון. ב-1892 הוא הועלה לדרגת פולקובניק. ב-1895 הועבר למטה ארמיית דונסקוי. ב-1900 מונה למפקד גדוד ברגימנט ה-124 של וורונז'. ב-1901 הועבר לפקד על הרגימנט ה-158. ב-1904 הועלה לדרגת גנרל-מיור והועבר לפקד על הבריגדה ה-2 בדיוויזיה ה-16. בהמשך השנה מונה לראש מטה הקורפוס ה-6. ב-1910 הועלה לדרגת לוטננט גנרל ומונה למפקד הדיוויזיה ה-17.

### מלחמת העולם הראשונה

עם פרוץ מלחמת העולם הראשונה באוגוסט 1914 נכללה הדיוויזיה של בלוייב במסגרת הקורפוס ה-14 אשר היה חלק מהארמייה הרביעית. הארמייה נכללה במסגרת החזית הדרום-מערבית, ופלשה לגליציה אשר הייתה תחת שליטת האימפריה האוסטרו-הונגרית. לאחר מספר מבצעים מוצלחים שלו בחזית, ב-30 באוגוסט הוא הועבר לפקד על הקורפוס ה-6 אשר היה חלק מהארמייה השנייה. הקורפוס שלו שחרר את מצודת אוסובייץ ובספטמבר הועבר אל הארמייה העשירית ובהמשך אל הארמייה הראשונה. ב-9 בנובמבר הוא נפצע ולפיכך הועבר למטה המחוז הצבאי מינסק. ב-6 בדצמבר הוא הוחזר לשירות פעיל כמפקד הקורפוס ה-5. בלוייב פיקד על הקורפוס בהצלחה במהלך מתקפת אגם נארוץ' וב-18 בספטמבר 1915 הועלה לדרגת גנרל חיל הרגלים. בפברואר 1916 הוא מונה למפקד הקבוצה השמאלית של הארמייה השנייה ופיקד עליה במהלך מתקפת ברוסילוב. ב-10 בנובמבר של אותה שנה הוא מונה למפקד הארמייה המיוחדת אשר הייתה חלק מהחזית הדרום-מערבית. ב-9 ביולי 1917 הוא מונה למפקד הארמייה ה-11. ב-18 ביולי של אותה שנה הוא מונה בשוגג למפקד החזית הדרום-מערבית, וכבר ב-31 ביולי הוחלף באנטון דניקין.

בעקבות מהפכת אוקטובר, הוא הושעה מתפקידו ונעצר בחזית על ידי הוועדה הצבאית המהפכנית. ב-1918 הוא שוחרר והתגייס ל. ב-1919 הוא מונה למפקח על התקשורת הצבאית. ב-1920 הועבר לתפקידי הוראה. הוא נפטר במוסקבה ב-1923.

## קישורים חיצוניים

* פיוטר בלוייב 

## הערות שוליים

קטגוריה:גנרלים בצבא האימפריה הרוסית
קטגוריה:מעוטרי עיטור גיאורגי הקדוש
קטגוריה:מעוטרי עיטור ולדימיר הקדוש
קטגוריה:מפקדי ארמיות רוסיות
קטגוריה:אנשי הצבא האדום במלחמת האזרחים ברוסיה
קטגוריה:מפקדי ארמיות בצבא האימפריה הרוסית במלחמת העולם הראשונה
קטגוריה:אנשי צבא רוסים במלחמה העות'מאנית-רוסית (1877–1878)
קטגוריה:בוגרי האקדמיה הצבאית של המטה הכללי
קטגוריה:רוסים שנולדו ב-1850
קטגוריה:נפטרים ב-1923
היי - טק מאבריק

[ממוזער|280px|[אב טיפוס "היי - טק מאבריק" בטיסה]]
**היי-טק מאבריק** (באנגלית: **I-TEC Maverick**) הוא מצנח ממונע גלגלי אשר פותח באמצעות מרכז הטכנולוגיה והחינוך של הילידים (Indigenous People's Technology and Education Center, Inc., ובראשי תיבות, I-TEC).

## פיתוח ומאפיינים
מפתח ההיי-טק מאבריק הוא איש העסקים והטייס סטיב סיינט , מייסד מרכז I-Tec וכן בנו של הטייס והמסיונר המנוח נייט סיינט. הוא הציג את הכלי באקוואדור וייעד אותו לשירותם של חקלאים שנדרשו להתנהל באזורים לא סלולים. 

ההיי-טק מאבריק הוא רכב דמוי-טרקטורון המתאים לנסיעה על דיונות חול ועל קרקע לא סלולה. לצד זאת הוא מצויד במצנח, ועל כן יכול לשמש גם לרחיפה. יכולת הנשיאה שלו שקולה לזו של מטוס ססנה 172 (כ-250 ק"ג של דלק ומטען בשעת המראה, נוסף על משקל הכלי עצמו).

ההיי-טק מאבריק יועד לשימוש גם בתנאי מזג אוויר שמצנחים ממונעים אחרים אינם יכולים לנחות ולהמריא בהם בבטחה.

הדגם קיבל אישור "כשירות אוויר ניסיונית" ב־14 באפריל 2008. מספר רישום כלי הטיס שלו הוא 356MV. הדגם אושר לשימוש בידי רשות התעופה הפדרלית מאז ספטמבר 2010 כמטוס ספורט קל.

בשנת 2009 זכה ההיי-טק מאבריק בפרס פריצת הדרך מאת כתב העת למדע פופולרי "Popular Mechanics" ).

## דגמים
* "Maverick URVATV".
* "Maverick HPAV".
* "Maverick HPRATV".
* "Maverick XTRV" - בדגם הורכב מנוע המפיק 300 כ"ס.

## נתונים טכניים

* מנוע סובארו 4 צילינדרים המפיק 190 כ"ס.
* מדחף - כונן בעל 5 להבים.
* סיבולת טיסה: 3 שעות.
* סייג רום: 3,000 מטר.
* יחס טיפוס: 3 מטר / דקה.
* משקל: 1,100 ליברה (498.96 ק"ג) (ריק), דלק ומטען 550 ליברה (249.48 ק"ג).

## ראו גם
* מצנח ממונע גלגלי

## קישורים חיצוניים

* 
* 
* אתר רשמי - יצרן 

## הערות שוליים

קטגוריה:מכוניות מעופפות
קטגוריה:כלי טיס אמריקאיים
קטגוריה:כלי טיס
לוח השנה ההולוקני

**לוח השנה ההולוקני** או **לוח השנה של עידן האדם** (באנגלית: **Holocene Calendar** או **Human Era Calendar**) הוא לוח שנה המבוסס על לוח השנה הגרגוריאני אך מתחיל את ספירת השנים 10,000 שנים קודם לכן. בערך בתחילת התקופה הגאולוגית הנוכחית הולוקן בלוח הזמנים הגאולוגי של כדור הארץ, ותחילתה של המהפכה החקלאית בסהר הפורה. (לדוגמה: 1 בינואר לשנת 2020 - נחשב על פי לוח השנה ההולוקני ל-1 בינואר לשנת 12020).

ספירת השנים בצורה זו הוצעה לראשונה על ידי הגאולוג צ'זארה אמיליאני בשנת 1993 (שנת 11993 על פי הלוח ההולוקני).

## רקע ליצירת לוח השנה ההולוקני
בשנת 1993 הציע צ'זארה אמיליאני לבצע רפורמה בלוח השנה המקובל בעולם. הוא הגה את לוח השנה ההולוקני כדי לפתור מספר בעיות עם הספירה המקובלת כיום:
* ספירה על פי תקופת ההולוקן והמהפיכה החקלאית היא ספירה אוניברסלית המתאימה לכל בני האדם בעוד הספירה על פי הולדת ישו היא ספירה דתית נוצרית כאשר פחות ממחצית העולם הם נוצרים.
* הספירה נועדה לתקן את העיוות בספירת אירועים היסטוריים הנחלקים ל"לפני הספירה" ו"לספירה" כאשר ביחס להיסטוריה של אלפי שנים, תחילת הספירה איננה רלוונטית.
* בספירה ע"פ הולדת ישו לא קיימת שנת אפס. השנה הראשונה בספירה נקראת 1 ואילו השנה שקודמת לה נקראת 1 לפני הספירה. אלו, לטענת אמיליאני, פוגמים בחישוב מרחבי של ההיסטוריה.
* ישנה מחלוקת על תאריך הולדת ישו - על פי היסטוריונים שונים ובהשוואה לבשורות בברית החדשה, ייתכן כי ישו נולד כ-4 שנים לפני הספירה.

מתוך בעיות אלו הציע אמיליאני:
* להתייחס לתחילת התקופה הגאולוגית הנוכחית כספירה גלובלית הגיונית, מפני שזו מתבססת על לוח זמנים גאולוגי טבעי.
* המהפיכה החקלאית של האדם מתאימה כספירה למין האנושי, זאת מתוך התייחסות למהפיכה כאל "תחילת עידן האדם החושב" או "תחילת עידן האדם" (HE = Human Era).
* הרפורמה אינה מסובכת ליישום מפני שספירת החודשים והימים נותרת זהה וספירת השנים דורשת שינוי מינורי בהוספת הספרה 1 לשנה המקובלת כיום (2020 = 12020).

בכך ביקש לקבוע כי שנת 10,000 לפנה"ס תהפוך ל-1 לספירה. (באנגלית: 10,000BC יהפוך ל־1HE).

## הדיון בעקבות ההצעה
התומכים ברפורמה טענו כי לוח השנה יקל לתזמן אירועים בהיסטוריה האנושית מבחינה גאולוגית, ארכיולוגית ואנתרופולוגית ויאזן את בחינת תחילתן של דתות ומהפיכות באנושות. הספירה גם תעזור להתייחס לתקופות בהיסטוריה בפרספקטיבה מדויקת יותר.

לאחר פרסום הצעתו של אמיליאני, עלו טענות לגבי קביעת התאריך המדויק לתחילתה של התקופה הגאולוגית הולוקן. כתגובה לטענות פרסם אמיליאני מאמר משלים בשנת 1994 בו הסכים כי אכן ההשערה לתחילת התקופה הגאולוגית אינה מדויקת ואפשר לתארך אותה ללפני 12,700 - 10,970 שנים. הוא הסביר כי ההצעה להוסיף ללוח השנה 10,000 שנים נועדה לאפשר לשלב את הרפורמה בספירת לוח השנה המקובלת כיום בעולם.

מאז אותו דיון, שיפרו גאולוגים את הבנתם לגבי תחילת ההולוקן מתוך עדויות מחקר בליבות הקרח במספר מוקדים בעולם, זאת כדי לחקור את סוף עידן הקרח המסמל את תחילת התקופה הגאולוגית הנוכחית. בשנת 2013 קיבל הארגון הבין לאומי למדעי הגאולוגיה (IUGS) תוצאות מחקרים בנושא וקבע כי התקופה הגאולוגית הולוקן החלה כ-9701 שנים לפנה"ס (300 שנים לספירה על פי לוח השנה ההולוקני).

## אירועים היסטוריים לפי לוח השנה ההולוקני

## ראו גם
* לפני זמננו

## קישורים חיצוניים
* אתר הסבר ללוח השנה ההולוקני

## הערות שוליים

קטגוריה:לוחות שנה
רחוב פוברסקאיה

**רחוב פוברסקאיה** (ברוסית: **Поварская улица**) הוא רחוב הממוקם במחוז האדמיניסטרטיבי המרכזי של מוסקבה.

במהלך המאות ה-18–19, פוברסקאיה היה אחד הרחובות האריסטוקרטיים ביותר במוסקבה. כאן התגוררו נציגים של משפחות אצילות רבות. בסוף המאה ה-19 - תחילת המאה העשרים, אופי הרחוב השתנה לבורגני. הרחוב קשור לחייהם ועבודתם של הרבה דמויות מצטיינות של התרבות הרוסית: מיכאיל לרמונטוב, גברייל דרז'אבין, איוואן בונין, בלה אחמדולינה, איליה גלזונוב, אלכסנדרה יבלוצ'קובה, מיכאיל איפוליטוב-איבנוב, ניקולאי מיאסקובסקי ורבים אחרים.

## גלריה

קובץ:Supreme Court of the Russian Federation.jpg|קומפלקס מבנים של בית המשפט העליון של רוסיה
קובץ:Povarskaya Street 32.jpg|האקדמיה הרוסית למוזיקה גנסין
קובץ:Moscow Church of Simeon Stylites.jpg|כנסיית שמעון סטיליטס
קובץ:Povarskaya 9 by I.S.Kuznetsov1910.jpg|שגרירות קפריסין
קובץ:Kekushev Povarskaya Street.jpg|שגרירות ניו זילנד
קובץ:Embassy of Norway in Moscow, entrance.jpg|שגרירות נורווגיה
קובץ:Povarskaya 42 Ponizovsky Building by Lev Kekyshev.jpg|שגרירות אפגניסטן


## קישורים חיצוניים

*  על רחוב פוברסקאיה

## הערות שוליים

פוברסקאיה
גרבי משי

**גרבי משי** (באנגלית: **Silk Stockings**) הוא סרט מוזיקלי אמריקאי משנת 1957 בבימויו של רובן ממוליאן, עם פרד אסטר וסיד צ'ריס בתפקידים הראשיים.

התסריט מבוסס על המחזמר "גרבי המשי" של קול פורטר משנת 1955 שהוא מבוסס חלקית על הסרט נינוצ'קה (1939) והוא מבוסס על הרומן "נינוצ'קה" של מלכיאור לנדייל (1937).

סיד צ'ריס הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

הסרט היה מועמד גם לפרס גלובוס הזהב לסרט הטוב ביותר - קומדיה או מוזיקלי.

השירים והלחנים נכתבו על ידי קול פורטר. זה היה המחזמר האחרון שלו. מבין השירים - "All of You" הפך לפופולרי וזכה לביצועים של זמרים רבים כמו פרנק סינטרה, אלה פיצג'רלד, בובי דארין, מיילס דייוויס, סמי דייוויס ג'וניור ואחרים.

## תקציר העלילה
סטיב קנפילד (פרד אסטר) הוא מפיק אמריקאי שנמצא בפריז לשם הפקת סרט מוזיקלי בהלחנת המלחין הרוסי בורוף (וים סונוולד). הקומיסר לענייני תרבות במוסקבה, וסילי מרקוביץ' (ג'ורג' טוביאס) לא מרוצה משהותו הממושכת בעיר האורות ושולח שלושה קומיסרים להחזירו. הקומיסרים הם ברנקוב (פיטר לורה), ביבינסקי (ג'ול מנשין) ואיבנוב (יוסף בולוף).

קנפילד מצליח לשכנע את השלושה בעזרת נשים, שמפניה ומועדוני לילה כי העולם המערבי אינו כל כך דקדנטי והם רוצים להישאר בפריז. קלפילד גם מפגיש את הזמרת הראשי בהפקה, פגי דייטון (ג'ניס פייג') עם בורוף והוא מתאהב בה ורוצה להישאר, אף על פי שהמוזיקה שלה לא מתאימה למוזיקה הסובייטית שהוא מחבר.

מרקוביץ' חושש לתפקידו היות שהארבעה אינם חוזרים והוא מטיל על הקומיסרית נינה (נינוצ'קה) יושנקו (סיד צ'ריס) להחזיר אותם אל מוסקבה למשפט. נינוצ'קה היא קומיסרית מסורה לעניין שמדברת בקול מונוטוני כמו רובוט ומשוכנעת שהעולם המערבי הוא מושחת ושוקע ורק הדרך הסוציאליסית בברית המועצות היא הנכונה. לאט לאט מצליח קנפילד לקלף ממנה את כל המעטה הסובייטי. הוא מראה לה את מנעמי פריז והיא בעיקר מתלהבת מגרבי משי אשר לפי חינוכה הם סמל הדקדנס, ומחליפה אותן בשמחה במקום גרבי הצמר הסובייטיות שלה. הם מתאהבים, רוקדים ביחד וקנפילד שר לה "אני אוהב את כולך". הוא רוצה להתחתן אתה אך היא מחויבת לתפקידה. הם חוזרים למוסקבה ובגלל דו"ח חיובי שלה לא מועמדים לדין. בינתיים נפגשים כולם בהסתר מן השלטונות ורוקדים את הריקוד הסוער "רד בלוז" לפי לחנו של בורוף.

קנפילד נשאר בפריז ולא יכול לקבל ויזה למוסקבה. הוא מארגן תוכנית למשוך אותם בחזרה לפריז בהכריזו כי ברצונו לרכוש סרטים סובייטים. השלושה נשלחים שוב לפריז והפעם הם מחליטים לא לחזור כי שם מחכה להם סיביר.

נינוצ'קה נשלחת שוב לפריז להחזיר את השלושה. הם מביאים אותה למועדון רוסי שהקימו ובו מופיע קנפילד במופע חדש ""The Ritz Roll and Rock". לאחר המופע המרהיב הם נפגשים ומחדשים את אהבתם.

## צוות השחקנים

## רשימת השירים
* "Too Bad"
* "Paris Loves Lovers"
* "Stereophonic Sound"
* "It's a Chemical Reaction, That's All"
* "All of You"
* "Satin and Silk"
* "Without Love"
* "Fated to Be Mated"
* "Josephine"
* "Siberia"
* "The Red Blues"
* "The Ritz Roll and Rock"

## קישורים חיצוניים

* קדימון לגרבי משי, באתר יוטיוב
* גרבי משי, באתר TCM
* סיד צ'ריס רוקדת עם גרבי משי, באתר יוטיוב
* All of You, באתר יוטיוב
* רד בלוז, באתר יוטיוב
* קטע ריקוד של אסטר וצ'ריס, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1957
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים מוזיקליים
קטגוריה:סרטי מטרו גולדווין מאייר
קטגוריה:סרטים רומנטיים
קטגוריה:סרטי קומדיה רומנטית
קטגוריה:סרטים מבוססי מחזות זמר
פיודור אוגורודניקוב

**פיודור אוולמפייביץ' אוגורודניקוב** (; 16 ביוני 1867 – 3 במרץ 1939) היה לוטננט גנרל בצבא האימפריה הרוסית אשר פיקד על החזית הדרום-מערבית במלחמת העולם הראשונה.

## ביוגרפיה
### תחילת דרכו
אוגורודניקוב נולד ב-16 ביוני 1867, בעיר סנט פטרבורג באימפריה הרוסית. אביו היה אתנוגרף וסטטיסטיקאי. הוא סיים את בית הספר לצוערים במוסקבה, וב-1887 סיים את בית הספר להנדסה ניקולייב והוצב כפודפורצ'יק בגדוד חבלנים. בהמשך הועבר למשמר הקיסרי. ב-7 באוגוסט 1891 הועלה לדרגת פורוצ'יק. ב-1893 סיים את לימודיו באקדמיית המטה הכללי והוצב במטה הדיוויזיה הראשונה של המשמר. ב-1895 הועבר לרגימנט הגרנדירים ה-2 של רוסטוב, וב-1898 הוצב במטה פיקוד הכוחות הקוזאקים. ב-6 בדצמבר של אותה שנה הועלה לדרגת פודפולקובניק. בין 1899–1901 מילא תפקידי פקידות וניהול, וב-1902 מונה לפרופסור לסטטיסטיקה וגאוגרפיה באקדמיית המטה הכללי. בין 1904–1907 היה הנספח הצבאי בקונסוליה הצבאית הרוסית בטיינג'ין. ב-1907 מונה למפקד הרגימנט ה-15 שלוסלבורג. ב-1911 הועלה לדרגת גנרל-מיור.

### מלחמת העולם הראשונה

עם פרוץ מלחמת העולם הראשונה באוגוסט 1914 מונה אוגורודניקוב לראש מטה הקורפוס ה-22. ב-14 בנובמבר הוא הועבר למטה הארמייה העשירית. ב-25 באוגוסט 1915 מונה למפקד הדיוויזיה ה-26. ב-11 באוגוסט 1916 מונה לראש מטה הדיוויזיה ה-125 והועלה לדרגת לוטננט גנרל. בעקבות מהפכת פברואר ונאמנותו למשטר החדש, הוא מונה למפקד הקורפוס ה-17. הוא השתתף במתקפת קרנסקי, אולם התנהלותו הייתה גרועה ולפיכך הוא הועבר לכוחות העתודה באזור קייב. בעקבות פרשת קורנילוב והדחה של מספר קצינים בכירים, הוא הוחזר לחזית ומונה למפקד החזית הדרום-מערבית. הוא פיקד על החזית במשך עשרה ימים (מ-29 באוגוסט 1917 עד 9 בספטמבר) ובמהלכם טיהר אותה מהקצינים שתמכו בלאוור קורנילוב. במהלך הימים הללו כוחות החזית יצאו משליטה לחלוטין.

בפברואר 1918 הוא התגייס לצבא האדום בדרגת קומדיב (מפקד דיוויזיה). הוא מונה למפקד האזור הצבאי בלומורסקי. לאחר מכן מילא תפקידי מטה לפני שסולק משירות פעיל ב-1931. מאז הוא שימש כמורה באקדמיה הצבאית פרונזה וכתב עבודות על טקטיקה והיסטוריה צבאית. הוא נפטר במוסקבה ב-3 במרץ 1939.

## קישורים חיצוניים
* פיודור אוגורודניקוב 

קטגוריה:גנרלים בצבא האימפריה הרוסית
קטגוריה:מעוטרי עיטור ולדימיר הקדוש
קטגוריה:אנשי צבא רוסים במלחמת העולם הראשונה
קטגוריה:אנשי הצבא האדום במלחמת האזרחים ברוסיה
קטגוריה:מפקדי גייסות בצבא הרוסי במלחמת העולם הראשונה
קטגוריה:בוגרי האקדמיה הצבאית של המטה הכללי
קטגוריה:רוסים שנולדו ב-1867
קטגוריה:רוסים שנפטרו ב-1939